"zwa khou ambiwa, u fana na haya, muṱa, lushaka, vhurereli, mbeu kana matshilele. Vhafhuri vha shumisa maanḓa na u ombedzela zwiga u ri vha pfiwe. U kunga ha mbeu (Sex Appeal): Hu shumiswa vhathu vho nakaho u rengisa tshithu. Munna wa nzhololo u a kona u vhea maṱhakheni zwireza zwa u tshefa ngazwo ndebvu zwa “ Gillete” U kunga ho ṋaṋisedzwaho (Snob Appeal): Hu tamba tshipiḓa tshihulwane kha zwithu zwavhuḓi na vhutshilo havhuḓi u bva kha mutevhe wa tshokoḽeiti dzavhuḓi u ya kha dzine dza vha dza vhuḓisa, ina zwoṱhe zwine vha zwi ṱoḓa zwine zwa nga ita uri ḓuvha ḽavho ḽa vaḽentaini ḽi vhe ḽo khetheaho. Neani tshifhiwa tshine tsha ḓo ṋokisa mbilu. Nangani u bva kha tshokoḽeiti dzo nanguludzwaho dza ‘premium’ U kumbisa tshipofu (Bribery): Thekhiniki iyi i lingedza u ni fhura uri ni renge tshibveledzwa u itela uri ni ḓo ni fhiwa tshiṅwe tshithu, u fana na muṱuso, mbuelo, khuphoni kana tshifhiwa tsha fhedzi, seiḽi na zwifhiwa zwo khetheaho, muṱaṱisano na miṱaṱisano ya u betsha, zwoṱhe ndi zwivhumbeo zwa u fhura. Tsumbo: “Sedzani tshiḽipi tshaṋu tshi no bva thiḽini ni tshi sedza voutshara dza ḓuvha ḽa mabebo ashu. Hu na voutshara ya mashudu i linganaho miḽioni nthihi ine ya nga wanala. Tebza wanga, vha Coleman Limited vha khou ni tamela mashudu a ḓuvha ḽaṋu ḽa mabebo. U kovhekana na riṋe ḓuvha ḽaṋu ḽa mabebo, ri ni ṋea phesenthe ya fumi murahu kha zwithu zwine na nga zwi renga ṋamusi.’ U dzhia sia (Bias) Ndi musi ri tshi dzhia sia ri tshi ṋekedza kuhumbulele. Muhumbulo uyo u kombetshedza muvhali nga u ḓiimisela u ṱaṱa khani no sedza ḽeneḽia sia ḽithihi. Tsumbo:“A tsho ngo kuna u swikela tshi tshi to u kuna – kuna”. ’ Nyambo i re khagala (Explicit claims): Tshithu tshi vha tshi khagala musi tsho livha, fhelela na musi tshi tshi khou ambiwa kana u sumbedziwa tshi khagala. Tsumbo, dziṅwe khungedzelo dzi amba mutengo wa tshibveledzwa, na zwo tshi itaho, na he tsha itwa hone, na tshivhalo tsha zwitenwa kha phakhethe – naluambo lu re khagala. Hu na zwithu zwo livhaho, zwine zwa vha na mafhulufhedziswo o kalwaho kha maimo, tshi shumeaho, kana tshi thembiseaho. Sa “mishumo ya mithethe miṱanu fhedzi” Nyofho (Fear): Iḽi ḽi fhambana na thekhiniki ya mbaḓekanyo. Ḽi shumisa zwi sa funiwi kana u ofhiwa nga vhathetshelesi vho tiwaho. Vho rapoloṱiki na zwigwada zwa vhaeletshedzi vha ri ofhisa musi vha tshi ri vha nange kana vha wane thikhedzo nga u shumisa u sa tshimbila ha zwithu, mithelo ya nṱha kana vhuthororisi na zwiṅwe. Zwibveledzwa, zwi fhambana na zwa vhaṅwe ngauri zwashu zwi sumbedzwa nga vho rasaintsi zwi zwo tsireledzeaho kha vhana vhaṱuku. A hu na muthuthubo. A i siyi mavhadzi kha marao. Miswaswo (Humour): Khunguwedzo/Khungedzelo nnzhi dzi shumisa miswaswo u katela na phani, ngauri dzi kokodza mihumbulo nahone ndi thekhinikhi i re na maanḓa a u fhembeledza, sedzani khunguwedzo i tevhelaho ni ṱalutshedze muswaswo u re kha tshibveledzwa. 32 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"